ਸਿਰਲੇਖ: ਬੱਚੇਦਾਨੀ ਟਰਾਂਸਪਲਾਂਟ: ਬੇ-ਔਲਾਦ ਔਰਤਾਂ ਲਈ ਮਾਂ ਬਣਨ ਦੀ ਨਵੀਂ ਉਮੀਦ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪੂਰੀ ਦੁਨੀਆਂ ਵਿੱਚ ਹੁਣ ਤੱਕ ਸਿਰਫ 26 ਔਰਤਾਂ ਦੀ ਬੱਚੇਦਾਨੀ ਬਦਲੀ ਗਈ ਹੈ

''ਪਰ ਮੈਨੂੰ ਆਪਣਾ ਬੱਚਾ ਚਾਹੀਦਾ ਹੈ, ਮੈਂ ਸਰੋਗੇਸੀ ਜਾਂ ਬੱਚੇ ਨੂੰ ਗੋਦ ਨਹੀਂ ਲੈਣਾ ਚਾਹੁੰਦੀ। ਤੁਸੀਂ ਦੱਸੋ, ਕੀ ਹੋ ਸਕਦਾ ਹੈ ?''

ਗੁਜਰਾਤ ਦੇ ਭਰੂਚ ਦੀ ਰਹਿਣ ਵਾਲੀ ਮੀਨਾਕਸ਼ੀ ਵਲਾਂਡ ਬੇਹੱਦ ਨਿਰਾਸ਼ ਹੋ ਕੇ ਇਨ੍ਹਾਂ ਸਵਾਲਾਂ ਦੇ ਨਾਲ ਪੂਣੇ ਦੇ ਡਾ. ਸ਼ੈਲੇਸ਼ ਨੂੰ ਮਿਲੀ ਸਨ। ਡਾ. ਸ਼ੈਲੇਸ਼ ਯੂਟਰਸ (ਬੱਚੇਦਾਨੀ) ਦੇ ਟਰਾਂਸਪਲਾਂਟ ਲਈ ਜਾਣੇ ਜਾਂਦੇ ਹਨ। 

ਇਹ ਵੀ ਪੜ੍ਹੋ:

ਅਸ਼ਰਮਾਨ ਸਿੰਡਰੋਮ ਕੀ ਹੈ?

ਮੀਨਾਕਸ਼ੀ ਦੇ ਗਰਭ ਵਿੱਚ ਬੱਚਾ ਠਹਿਰ ਨਹੀਂ ਪਾ ਰਿਹਾ ਸੀ ਕਿਉਂਕਿ ਉਨ੍ਹਾਂ ਨੂੰ ਅਸ਼ਰਮਾਨ ਸਿੰਡਰੋਮ ਸੀ। ਇਸ ਵਿੱਚ ਔਰਤਾਂ ਨੂੰ ਹਰ ਮਹੀਨੇ ਪੀਰੀਅਡਜ਼ ਨਹੀਂ ਹੁੰਦੇ ਤੇ ਸਾਲਾਂ ਤੱਕ ਬੱਚੇਦਾਨੀ ਕੰਮ ਨਹੀਂ ਕਰਦੀ।

ਅਕਸਰ ਇੱਕ ਤੋਂ ਬਾਅਦ ਇੱਕ ਕਈ ਗਰਭਪਾਤ ਹੋਣ ਕਰਕੇ ਇਹ ਬਿਮਾਰੀ ਹੁੰਦੀ ਹੈ। ਇਸ ਤੋਂ ਇਲਾਵਾ ਪਹਿਲੇ ਜਣੇਪੇ ਤੋਂ ਬਾਅਦ, ਬੱਚੇ ਦਾਨੀ ਵਿੱਚ ਜ਼ਖ਼ਮ ਹੋਣ ਨਾਲ ਵੀ ਇਹ ਬਿਮਾਰੀ ਹੁੰਦੀ ਹੈ। 

ਕੌਮਾਂਤਰੀ ਜਨਰਲ ਆਫ ਅਪਲਾਈਡ ਰਿਸਰਚ ਵਿੱਚ ਛਪੀ ਇੱਕ ਰਿਪੋਰਟ ਮੁਤਾਬਕ ਦੁਨੀਆਂ ਵਿੱਚ 15 ਫੀਸਦ ਔਰਤਾਂ ਵੱਖ ਵੱਖ ਕਾਰਨਾਂ ਕਰਕੇ ਮਾਂ ਨਹੀਂ ਬਣ ਸਕਦੀਆਂ। ਇਸ 'ਚੋਂ ਤਿੰਨ ਤੋਂ ਪੰਜ ਫੀਸਦ ਔਰਤਾਂ ਨੂੰ ਯੂਟਰਸ ਕਰਕੇ ਪ੍ਰੇਸ਼ਾਨੀ ਆਉਂਦੀ ਹੈ। 

ਪੂਣੇ ਦੇ ਗੈਲੈਕਸੀ ਹਸਪਤਾਲ ਵਿੱਚ ਮੀਨਾਕਸ਼ੀ ਵਲਾਂਡ ਦੀ ਅੱਜ ਦੀ ਤਸਵੀਰ

ਮੀਨਾਕਸ਼ੀ ਆਖਰੀ ਵਾਰ ਦੋ ਸਾਲ ਪਹਿਲਾਂ ਗਰਭਵਤੀ ਹੋਈ ਸੀ। ਉਨ੍ਹਾਂ ਦੱਸਿਆ, ''ਇੱਕ ਉਹ ਦਿਨ ਸੀ ਤੇ ਇੱਕ ਅੱਜ ਦਾ ਦਿਨ ਹੈ। ਮੇਰਾ ਸੁਪਨਾ ਸੱਚ ਹੋਣ ਜਾ ਰਿਹਾ ਹੈ। ਮੈਨੂੰ ਬੇਸਬਰੀ ਨਾਲ ਨਵੰਬਰ ਦੇ ਪਹਿਲੇ ਹਫਤੇ ਦਾ ਇੰਤਜ਼ਾਰ ਹੈ।'' 

ਪਿਛਲੇ ਪੰਜ ਮਹੀਨਿਆਂ ਤੋਂ ਮੀਨਾਕਸ਼ੀ ਹਸਪਤਾਲ ਵਿੱਚ ਭਰਤੀ ਹਨ। ਉਹ 21 ਹਫਤਿਆਂ ਦੀ ਗਰਭਵਤੀ ਹੈ। ਮਈ 2017 ਵਿੱਚ ਉਨ੍ਹਾਂ ਦਾ ਯੂਟਰਸ ਟਰਾਂਸਪਲਾਂਟ ਹੋਇਆ ਸੀ। 

ਉਨ੍ਹਾਂ ਦੀ ਮਾਂ ਨੇ ਉਨ੍ਹਾਂ ਨੂੰ ਆਪਣੀ ਬੱਚੇਦਾਨੀ ਦਿੱਤੀ ਹੈ। 

ਬੱਚੇਦਾਨੀ ਟਰਾਂਸਪਲਾਂਟ-ਅੰਕੜੇ ਕੀ ਦੱਸਦੇ ਹਨ?

ਦੁਨੀਆਂ ਵਿੱਚ ਹੁਣ ਤੱਕ ਬਹੁਤ ਘੱਟ ਯੂਟਰਸ ਟਰਾਂਸਪਲਾਂਟ ਹੋਏ ਹਨ। ਡਾ. ਸ਼ੈਲੇਸ਼ ਮੁਤਾਬਕ ਹੁਣ ਤੱਕ ਸਿਰਫ 26 ਔਰਤਾਂ ਦੀ ਬੱਚੇਦਾਨੀ ਬਦਲੀ ਗਈ ਹੈ, ਜਿਸ ਵਿੱਚ ਸਿਰਫ਼ 14 ਕੇਸ ਹੀ ਸਫ਼ਲ ਹੋਏ ਹਨ। 

ਜਦਕਿ ਕੁਝ ਮੀਡੀਆ ਰਿਪੋਰਟਸ ਮੁਤਾਬਕ ਪੂਰੀ ਦੁਨੀਆਂ ਵਿੱਚ 42 ਟਰਾਂਸਪਲਾਂਟ ਦੇ ਮਾਮਲੇ ਸਾਹਮਣੇ ਆਏ ਹਨ। ਹਾਲਾਂਕਿ ਸਿਰਫ ਅੱਠ ਮਾਮਲਿਆਂ ਵਿੱਚ ਔਰਤਾਂ ਨੇ ਟਰਾਂਸਪਲਾਂਟ ਤੋਂ ਬਾਅਦ ਗਰਭ ਧਾਰਨ ਕੀਤਾ ਹੈ। 

ਅੱਠ ਮਾਮਲਿਆਂ ਵਿੱਚ ਸੱਤ ਸਵੀਡਨ ਦੇ ਹਨ ਤੇ ਇੱਕ ਅਮਰੀਕਾ ਦਾ ਹੈ। ਮੀਨਾਕਸ਼ੀ ਦਾ ਕੇਸ ਏਸ਼ੀਆ ਦਾ ਪਹਿਲਾ ਹੈ,ਜਿੱਥੇ ਯੂਟਰਸ ਟਰਾਂਸਪਲਾਂਟ ਤੋਂ ਬਾਅਦ ਬੱਚਾ ਪੈਦਾ ਹੋਣ ਦੀ ਪ੍ਰਕਿਰਿਆ ਵਿੱਚ ਹੈ। 

ਇਹ ਵੀ ਪੜ੍ਹੋ:

ਮੀਨਾਕਸ਼ੀ ਨੂੰ ਉਨ੍ਹਾਂ ਦੀ ਆਪਣੀ ਮਾਂ ਨੇ ਹੀ ਬੱਚੇਦਾਨੀ ਦਿੱਤੀ ਹੈ। ਉਨ੍ਹਾਂ ਦੀ ਮਾਂ 49 ਸਾਲ ਦੀ ਹੈ। ਆਮ ਤੌਰ 'ਤੇ ਇਸ ਤਰ੍ਹਾਂ ਦੇ ਟਰਾਂਸਪਲਾਂਟ ਲਈ ਅੰਗ ਦਾਨੀ ਦੀ ਉਮਰ 40 ਤੋਂ 60 ਸਾਲ ਦੇ ਵਿਚਾਲੇ ਹੀ ਹੋਣੀ ਚਾਹੀਦੀ...